Železničná trať Banská Bystrica – Červená Skala

Železničná trať Banská Bystrica – Červená Skala (v cestovnom poriadku pre verejnosť označená ako železničná trať číslo 172) je jednokoľajná neelektrifikovaná železničná trať na Slovensku, ktorá spája Banskú Bystricu a Červenú Skalu. Je súčasťou prepojenia Zvolen – Banská Bystrica – Margecany – Košice.

 Dejiny 
Trať je súčasťou tzv. stredoslovenskej transverzály a tvorí časť spojenia medzi Košicko-bohumínskou železnicou (v Margecanoch) s dôležitým dopravným uzlom vo Zvolene. Zároveň spája trať Červená Skala – Margecany s traťou Vrútky – Zvolen údolím Hrona.

Železničné spojenie bolo vybudované v troch etapách. Prvý bol sprevádzkovaný úsek z Banskej Bystrice (kde končila trať zo Zvolena) k podbrezovskej železiarni 26. júla 1884. Po Brezno bola trať predĺžená 15. decembra 1895 a úsek po Červenú Skalu až 28. novembra 1903.

 Stanice na trati  
 Banská Bystrica – osobná stanica – nadväzuje na trať 170 (Vrútky – Zvolen)
 Šalková
 Slovenská Ľupča-Príboj
 Slovenská Ľupča
 Lučatín 
 Medzibrod 
 Brusno kúpele
 Nemecká
 Dubová
 Predajná
 Lopej
 Podbrezová
 Chvatimech
 Valaská
 Brezno – križovatka s traťou 174 (Brezno – Jesenské)
 Brezno mesto 
 Brezno-Halny 
 Bujakovo zastávka 
 Gašparovo 
 Beňuš 
 Bacúch 
 Polomka 
 Závadka nad Hronom obec
 Heľpa
 Pohorelá
 Pohorelská Maša
 Nová Maša
 Vaľkovňa
 Červená Skala – križovatka s traťou 173 (Červená Skala – Margecany)

 Pozri aj 
 Zoznam železničných tratí na Slovensku
 Dejiny železníc na Slovensku

 Iné projekty 

 Externé odkazy 
 ŽSR cestovné poriadky podľa trate
 Video z trate

 Zdroj 
 www.vlaky.net

Banská Bystrica – Červená Skala
Kategória:Doprava v okrese Banská Bystrica
Kategória:Doprava v okrese Brezno